Ģirts Ostenieks
Ģirts Ostenieks (1968. gada 20. decembris — 2001. gada 28. oktobris) bija latviešu skeletonists. Ģirts Ostenieks piedalījās 2000. gada Pasaules čempionātā, kur izcīnīja 31. vietu 35 sportistu konkurencē. Viņš piedalījās vienā Pasaules kausa posmā 1999./2000. gada sezonā, taču palika bez punktiem un bez vietas kopvērtējumā. 2000./2001. gada sezonā Ostenieks piedalījās Eiropas kausā. 2000. gada martā izcīnīja 3. vietu pirmajā Latvijas čempionātā skeletonā. Ģirts Ostenieks gāja bojā 2001. gada 28. oktobrī negadījumā Siguldas bobsleja un kamaniņu trasē, ietriecoties tukšās Krievijas komandas bobsleja kamanās.